
ELŐTERJESZTÉS

a Szolnoki Szolgáltatási Szakképzési Centrum Damjanich János Szakképző Iskolája, Gimnáziuma és Kollégiuma tagintézmény-vezetői pályázatának véleményezésére




Martfű Város Önkormányzata Képviselő-testületének 
2016. május 26-ai ülésére

















Előkészítette: Hegedűsné Blaskó Anikó aljegyző

Véleményező: Pénzügyi, Ügyrendi és Városfejlesztési Bizottság
		Oktatási, Művelődési, Sport, Civil és Egyházi Kapcsolatok Bizottsága

Döntéshozatal: egyszerű többség

Tárgyalás módja: nyilvános



Tisztelt Képviselő-testület!

A Szolnoki Szolgáltatási Szakképzési Centrum a Damjanich János Szakképző Iskola, Gimnázium és Kollégium tagintézmény-vezetői (magasabb vezető) beosztás ellátására pályázatot írt ki.
A felhívásra Molnár Aranka – jelenlegi tagintézmény-vezető – nyújtott be a pályázati kiírás szerinti határidőig érvényes pályázatot.
A Szolnoki Szolgáltatási Szakképzési Centrum – mint működtető önkormányzatnak - a nemzeti köznevelésről szóló 2011. évi CXC. törvény 83. § (4) bek. h.) pontjában foglaltak szerint a Képviselő-testületi véleményezése céljából megküldte a pályázati anyagot, melynek nyílt ülésen történő tárgyalásához a pályázó írásbeli nyilatkozatával hozzájárult.
A pályázati anyag megtekinthető a Martfűi Polgármesteri Hivatal 118-as irodájában. 


Tisztelt Képviselő-testület!

Kérem, hogy az előterjesztést megtárgyalni és az alábbi határozati javaslat alapján Molnár Aranka pályázatának támogató véleményezését elfogadni szíveskedjenek:

…/2016. (…….) határozat

a Szolnoki Szolgáltatási Szakképzési Centrum Damjanich János Szakképző Iskolája, Gimnáziuma és Kollégiuma tagintézmény-vezetői pályázatának véleményezéséről

Martfű Város Önkormányzatának Képviselő-testülete megtárgyalta a Szolnoki Szolgáltatási Szakképzési Centrum Damjanich János Szakképző Iskolája, Gimnáziuma és Kollégiuma tagintézmény-vezetői pályázatának véleményezéséről szóló előterjesztést és az alábbi határozatot hozza:
Martfű Város Önkormányzatának Képviselő-testülete Molnár Aranka – jelenlegi tagintézmény-vezetőnek - a Szolnoki Szolgáltatási Szakképzési Centrum Damjanich János Szakképző Iskolája, Gimnáziuma és Kollégiuma tagintézmény-vezetői beosztás ellátására benyújtott pályázata elfogadását támogatja. 

Erről értesülnek:
1./ Jász-Nagykun-Szolnok Megyei Kormányhivatal, Szolnok,
2./ Valamennyi Képviselő, Helyben,
3./ Szolnoki Szolgáltatási Szakképzési Centrum, Szolnok, Béla király utca 4., 
     elektronikus úton is: szoszolgszc@gmail.com
4./ Irattár

M a r t f ű, 2016. május 13.


Dr. Papp Antal

Látta: Szász Éva jegyző

